Col termine prostitusson a se intende l'atività de chi a ofre servissi sesuałi, drio pagamento de on corispettivo in schei. Ł'atività ła pol esare autonoma, profesional, abituałe o saltuaria. Ł'uxo del termine no el xe univoco e a seconda del Paexe o del contesto socio-culturałe el pol includare on qualsiasi ato sesual e qualsiasi tipo de conpenso. Stretamente łigà a ła prostitussion el xe el so sfrutamento praticà par aver profito da l'atività de ła dona, da parte de persone che xeneralmente łe se prexenta come . Ła prostitussion inte el mondo ła xe regołamentada giuridicamente in modo diverso, da ła pena de morte a ła łegałizassion conpleta. Ła prostitussion ła pol esare clasificada in difarenti grupi, ogni uno co łe proprie specifighetà e modałità de esercissio proprie, a seconda del xenare o orientamento sesual de chi a ofre el servissio o a seconda del servissio oferto. A ghemo cusì ła prostitussion de łe done, ła prostitussion dei omeni e ła prostitussion transesuałe.